	Hausa van Niger (12,6 milj) 
HET U GEWEET? Die Hausa is die grootste etniese groep in Wes-Afrika & hoofsaaklik Moslems.   Hulle kom oorspronklik van “Hausaland” ‘n streek wat oor Niger & Nigerië strek. Frans is die amptelike taal & Hausa die taal vir handel. Hulle is hoofsaaklik boere of handelaars.  2/3 van boere doen ook ander werk.  Mans vergader by die mark om sake rakende hul dorpies te bespreek terwyl enkellopende vroue daarheen gaan om rond te kyk en raak gesien te word. Meisies trou tussen die ouderdomme van 12 & 14 jaar. 50% van vroue is geskei.  Agv die druk om getroud te wees en kinders te hê hertrou meeste van hulle. Die Hausa sonder hul vroue gedeeltelik af. Dit stel hulle vry van harde arbeid op die lande. Die Hausa is bekend vir hul gasvryheid teenoor vreemdelinge.  Baie van die Hausa op die platteland is net oppervlakkige Moslems & hul godsdiensbeoefening is vermeng met plaaslike tradisies. Hulle glo in ‘n verskeidenheid van geeste, goeies & slegtes.

Geneem uit Joshua Project

	Bid asb. :
· Dat die Here bidders sal oprig wat sal begin om die grond oop te breek deur gebed.
· Dat die Heilige Gees die harte van die Hausa sal voorberei vir die Evangelie.

· Dat die Here langtermyn werkers sal roep om tussen die Hausa te gaan woon & die liefde van Christus met hulle te deel.
“Vertel die nasies van sy mag, al die volke van sy magtige dade.” (Ps 96:3)

Madura van Indonesië (7,6 milj)
HET U GEWEET? Die Madura volk is die derde grootste volk in Indonesië & die meeste van hulle woon op die eiland Madura. Hulle is ‘n trotse & doelgerigte volk wat bekend is as wrede vegters & harde werkers.  Hulle is die mees lojale vriende maar die ergste vyande. Nog mans nog vroue deins terug van harde werk as dit by die voorsiening van basiese behoeftes kom. Hulle woon saam in hegte boere gemeenskappe, maar min van hulle verkry hul inkomste net uit boerdery bedrywighede. Baie is vissers, sout boere & matrose op inter-eiland vragskepe. Dié wat op Java woon besit gewoonlik nie grond nie, maar word vissers, matrose, fiets-taxi bestuurders & ongeskoolde arbeiders. Hulle is reg oor Indonesië bekend vir hul vleis sosaties & vleissop. Hulle is toegewyde Sunni Moslems, maar baie gebruik towerformules om beheer uit te oefen oor goeie en bose geeste.

Geneem uit Joshua Project

	Bid asb. :
· Dat die Here Christen werkers sal roep wat hierdie mense kan oplei vir beroepe.
· Dat die Here werkers sal roep wat kan help in die ontsouting van die grond.
· Dat baie tot geloof in Jesus sal kom deur sulke opleiding.  
“al die nasies …. sal voor U kom buig, Here …”(Ps 86:9 )

Azerbaijani van Azerbaijan (8,8 milj)
HET U GEWEET? Die Azeri (kom moontlik van Azer die Persiese word vir vuur) was onderwerp aan verskeie invalle deur die geskiedenis heen.  Islam is aan die gebied bekend gestel in die 7de eeu nC. Azerbaijan is in die Soviet Unie ingelyf in 1922. Meeste van hulle het voortgegaan om hul ryk grond te bewerk, maar baie het na die stede verhuis om as ongeskoolde werkers in industrieë te werk. Alhoewel die land ideaal is vir landbou woon omtrent ‘n ¼ van die bevolking in Baku, die land se hoofstad & werk in industrieë. Die Azeri taal behoort tot die Turkiese taal familie. Hulle is hoofsaaklik Shi’ite Moslems, maar ‘n aantal is Sunni Moslems. In Azerbaijan is godsdientige praktyke minder beperkend vir vroue aktiwiteite as in meeste ander Moslem lande. Meeste vroue werk buitens huis & ‘n paar het al leiersposisies beklee. Azerbaijan moes van die moeilikste ekonomiese probleme hanteer na die val van die Soviet Unie, maar vandag is dit die magtigste & mees ontwikkelde land in die streek.

Geneem uit Joshua Project

	Bid asb. :
· Dat hul rykdom nie sal verhinder dat hul Jesus as verlosser sal vind  nie.

· Vra die Here om bidders op te rig wat sal bid vir die verlossing van die Azerbaijanies.

· Vir ‘n vrymoedige proklamasie van die Evangelie deur buitelandse werkers & plaaslike gelowiges veral in die landelike gebiede waar daar nog geen Christelike getuienis is nie.
 “….sodat volke u vir altyd prys.” (Ps 45:18)

	Santal van Indië (7,6 milj)
HET U GEWEET? Die Santals is een van die grootste etniese groepe in Indië & verlangs verwant aan die Vietnamese & Khmer.

Voor die 19de eeu het hul ‘n bestaan gemaak uit jag, maar vandag is hul hoofsaaklik landbouers.  Hulle het egter min kennis van gewas rotasie, besproeiing of kunsmis.  Hulle boer ook met beeste, skape & bokke, varke, osse, buffels, katte & honde as aanvullende bronne van proteïne asook vir ander doeleindes (bv beheer van rotte).  Die Santal gemeenskap word gekenmerk deur- dat hul nie verdeel word deur kaste, wat so kenmerkend is van die Hindoe kultuur, nie.  Hulle is lief vir musiek  & dans & hul danse word begelei deur twee dromme.  Kenmerkend van die Santal godsdiens is hul geloof in ‘n panteon van bonatuurlik wesens; bo-aan is die hoofgod Maran Buru & 6 ander hoof gode & ‘n klomp natuur & voorvader geeste.  Hiermee saam het elke familie hul eie twee gode, ‘n huisgode & ‘n geheime god.  Hinduisme & die Christelike godsdiens het maar min invloed op die Santal godsdienstige praktyke gehad.

Geneem uit Joshua Project

	Bid asb. :
· Dat die Heilige Gees hulle harte ontvanklik sal maak vir die Evangelie.
· Dat die saad wat oor baie jare deur Christen sendelinge gesaai is, sal begin ontkiem.
· Dat baie Santal tot geloof in Jesus Christus sal kom.
 “Ek het gekom sodat hulle die lewe kan hê,…” (Joh 10:10)

